26/01/2010 | Administración LocalMunicipal
Camariñas
Aprobación definitiva da Ordenanza reguladora do prezo público pola prestación do servizo de axuda no fogar

ANUNCIO Quedando elevado a definitivo os acordo inicial, adoptado polo Pleno deste Concello na sesión celebrada o día 27 de novembro de 2009 (publicado no BOP número 260 de 10 de decembro de 2009), relativo á aprobación da Ordenanza reguladora do prezo público pola prestación do servizo de axuda no fogar; toda vez que durante o período de exposición pública do expediente non foi presentada ningunha reclamación, publícase agora o referido acordo plenario, así como o texto íntegro da Ordenanza que resulta da devandita aprobación. De conformidade co artigo 19.1 do citado R. D. Legislativo, contra dito acordo poderá interpoñerse recurso contencioso-administrativo, sen prexuízo de calquera outro recurso que os interesados estimaran procedente. Acordo plenario: Examinado e achado conforme o expediente tramitado para a aprobación da Ordenanza reguladora do prezo público pola prestación do servizo de axuda no fogar, en razón da necesidade de adecuar a normativa municipal ao disposto na Orde do 22 de xaneiro de 2009 pola que se regula o servizo de axuda no fogar, así como para posibilitar a financiación do referido servizo que proporciona o Concello. Vistos os informes emitidos, en harmonía co dictame favorable da comisión informativa de servizos sociais, adóptase por 8 votos a favor do PSOE e 5 abstencións do PP o seguinte acordo: 1.º.–De conformidade co nos artigos 41, 47 e 127 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, apróbase a Ordenanza reguladora do prezo público pola prestación do servizo de axuda no fogar, dando redacción aós seus artigos e disposición final nos termos seguintes, que surtirán efecto a partir do día da publicación íntegra do seu texto no Boletín Oficial da Provincia.2.º.–O presente acordo será exposto ó público no tablón de edictos do Concello e no Boletín Oficial da Provincia durante o prazo de 30 días hábiles, a fin de que os interesados poidan examina-lo expediente e presenta-las reclamacións que estimen oportunas, quedando elevado a definitivo no caso de que non se presentaran reclamacións dentro do prazo sinalado.- ORDENANZA REGULADORA DO PREZO PÚBLICO POLA PRESTACIÓN DO SERVIZO DE AXUDA NO FOGAR Artigo 1.–Fundamento e natureza. De conformidade co previsto no artigo 127, en relación co artigo 41 e cas normas contidas no Capítulo VI do Título I do Texto Refundido da Lei de Facendas Locais, aprobado por Real Decreto Lexislativo 2/2004 de 5 de marzo, este Concello establece o prezo público polo servizo de axuda no fogar (SAF). Artigo 2.–Obrigados ao pagamento. Están obrigados ao pagamento do prezo público regulado mediante a presente ordenanza as persoas ás cales se presten polo Concello os traballos de axuda no fogar recollidos no artigo 5 do Regulamento do Servizo Municipal de Axuda no Fogar do Concello de Camariñas, de acordo co establecido na Orde do 22 de xaneiro de 2009 da Vicepresidencia para a Igualdade e o Benestar pola que se regula o servizo de axuda no fogar. Artigo 3.–Contía do prezo público. Aos efectos previstos para a aplicación das tarifas recollidas no artigo seguinte, establécese o prezo da hora de prestación do servizo en 10,00 euros. Artigo 4.–Tarifas. Para os efectos da aplicación das tarifas tomarase como referencia o indicador público de rendas de efectos múltiples (IPREM). 1. No caso de que a capacidade económica da persoa usuaria sexa igual ou inferior ao IPREM, quedará exenta da obriga de participar no custo do servizo.2. Para o resto dos supostos establécese os seguintes tramos de copagamento en función da capacidade económica da persoa usuaria en relación co IPREM: 3. Sen prexuízo do establecido no punto anterior, poderán preverse excepcións aos criterios xerais no caso en que a problemática principal atendida sexa a desestructuración familiar e se procure a protección e integración social de menores de idade en risco de exclusión, mediante resolución motivada do órgano competente para acordar a concesión do servizo, da que en todo caso deberá deixarse constancia no correspondente expediente.4. Para a determinación da capacidade económica da persoa usuaria tomaranse en consideración os seguintes puntos: a) Considerarase persoa usuaria do servizo aquela para a que se solicita o servizo, e no caso particular da intervención con familias, entenderase como persoa usuaria un dos membros adultos da unidade de convivencia responsables dos menores que forme parte dela. b) A capacidade económica das persoas usuarias do SAF calcularase en atención á súa renda, e se é o caso, ao seu patrimonio. Teránse en conta, ademáis, as persoas conviventes e económicamente depedentes da persoa usuaria. c) A renda valorarase atedendo aos ingresos netos que perciban: rendementos de traballo, incluidas pensións e prestacións de prestación social, calquera que sexa o seu réxime; os rendementos de capital mobiliario e inmobiliario; os rendementos das actividades económicas e as ganancias e perdas patrimoniais. d) Para o cómputo do patrimonio estarase ao disposto na normativa fiscal en vigor sobre o patrimonio, entendéndose por tal o conxunto de bens e dereitos de contido económico de que sexa titular a persoa usuaria do servizo, con deducción das cargas e gravames que diminúan o seu valor, así como das débedas e obrigas persoais das que deba responder. Considéranse exentos do cómputo a vivenda habitual en que se preste o servizo e os bens e dereitos cualificados como exentos na normativa aplicable sobre o Imposto do patrimonio. Nos suposos de cotitularidade, só se terá en consideración a porcentaxe correspondente á propiedade do beneficiario. e) No caso de que a persoa usuaria tivese cónxuxe ou parella de feito, as rendas de ambos os dous terán a consideración de rendas computables, entendéndose neste caso por renda persoal a metade da suma dos ingresos de ambos os dous membros da parella. f) A capacidade económica por razón de renda determinarase dividindo a renda ou rendas computables, de acordo co número anterior, entre a suma dos seguintes conviventes: o perceptor ou perceptores derendas computadas e, se é o caso, o cóxuxe e os ascendentes ou fillos/as menores de 25 anos, ou maiores desta idade en situación de discapacidade, que dependesen económicamente dos citados perceptores. g) A capacidade económica resultante será a correspondente á renda da persoa usuaria, calculada de acordo cos números anteriores, modificada á alza, se fose o caso, pola suma dun 5% do valor do patrimonio neto que supere o mínimo exento para a realización da declaración do imposto sobre o patrimonio en vigor a partir dos 65 anos de idade, dun 3% dos 35 aos 65 anos e dun 1% menores de 35 anos. h) Para o cómputo da renda ou do patrimonio teranse en conta os datos correspondentes á última declaración fiscal disponible ou pensión coñecida. i) Para a actualización da información relativa á capacidade económica, os usuarios presentarán, antes do final de febreiro de cada ano, xustificación documental das circunstancias socioeconómicas tilas en conta para o acceso ao servizo. Artigo 5.–Modalidades de acceso ao servizo. O acceso ao servizo producirase a través do departamento de servizos sociais, de acordo coas seguintes modalidades: 1. O acceso será directo para persoas que, tendo recoñecida a situación de dependencia se lles asigne a axuda no fogar na correspondente resolución de Programa Individual de Atención, e producirase tan pronto como o permita a disponibilidade de persoal polo Concello.2. Para as persoas que non teñan o recoñecemento da situación de dependencia, ou non as asista o dereito de acceso efectivo ao catálogo de servizos de atención á dependencia segundo o calendario de implantación que se establece na Lei 39/2006, de 14 de decembro, de promoción da autonomía persoal e atención ás persoas en situación de dependencia, o acceso ao servizo, logo de prescrición técnica favorable do departamento de servizos sociais, resolverase en réxime de libre concorrencia de acordo cos criterios establecidos na orde do 22 de xaneiro de 2009 e no regulamento municipal.3. De igual maneira á expresada no punto anterior procederase nas situación nas que a problemática principal estea relacionada con aspectos convivenciais e socioeducativos.4. O traballador social emitirá informe proposta que elevará ao señor Alcalde-Presidente para a súa resolución, que determinará a forma de prestación do servizo, atendendo aos criterios establecidos polos servizos sociais municipais. Artigo 6.–Obriga de pagamento. A obriga de pagamento do prezo público regulado nesta ordenanza, nace dende que se inicia a prestación do servizo de axuda no fogar. As liquidacións de prezos practicaranse por meses naturais e aboaranse nos primeiros cinco días naturais do mes seguinte. O abono efectuarase mediante cargo na conta corrente ou libreta de aforros que o solicitante do servizo deberá indicar no modelo oficial de solicitude, ou ingreso na conta corrente que o concello sinale. Os obrigados ao pago estarán obrigados a comunicar calquer alteración que se produza nos seus ingresos ao longo do período impositivo, así como a renovar anualmente os datos para a estimación das súas renda durante os tres primeiros meses de cada exercicio. O terse en conta as circunstancias económicas na fixación de prezos non se establece ningún outro sistema de exención ou bonificación. A falla de pagamento polos servizos prestados de dous prazos suporá a imposibilidade de manter o servizo en tanto non se teñan aboadas as débedas pendentes. En caso de imposibilidade de prestación do servicio por causas imputables ao beneficiario por un período inferior a 10 días naturais manterase a obriga de aboar o mes completo. As débedas polos prezos públicos poderán esixirse polo procedemento administrativo de constrinximento. Artigo 7.–Normativa subsidiaria. Para todo o non previsto na presente ordenanza, se estará ao establecido na orde do 22 de xaneiro de 2009. Disposición final. A presente ordenanza fiscal entrará en vigor o día seguinte da publicación do seu texto íntegro no Boletín Oficial da Provincia, permanecendo en vigor ata a súa modificación ou derrogación expresas. Camariñas, a 19 de xaneiro de 2010. O ALCALDE Asdo.: Manuel V. Alonso de León